**SREDIŠNJI DRŽAVNI URED ZA SREDIŠNJU JAVNU NABAVU**

**Zagreb, Ivana Lučića 8**

**RKP: 47334**

**Matični broj: 02840731**

**OIB: 17683204722**

**Razdjel: 028**

**Glava: 02805**

**Šifra djelatnosti prema NKD-u: 8411**

**Funkcijska klasifikacija: 0133**

**POLUGODIŠNJI IZVJEŠTAJ O IZVRŠENJU FINANCIJSKOG PLANA ZA 2023. GODINU**

Temeljem Pravilnika o polugodišnjem i godišnjem izvještaju o izvršenju proračuna i financijskog plana (Narodne novine broj 85/23) i Uputa za izradu i dostavu polugodišnjeg izvještaja o izvršenju financijskog plana dostavljenih od Ministarstva financija dostavljamo opći dio, posebni dio, obrazloženje i posebne izvještaje.

**Opći dio**

**PRIHODI**

U razdoblju od 01.01.-30.06.2023. godine ostvareni su ukupni prihodi u iznosu od 453.806,80 eura, što je za 35.518,94 eura više u odnosu na isto razdoblje prethodne godine za pokriće rashoda poslovanja.

**RASHODI**

Ukupni rashodi u razdoblju 01.01.-30.06.2023. godine ostvareni su u iznosu od 456.806,80 eura, što je za 34.713,63 eura više u odnosu na isto razdoblje prethodne godine.

**31 Rashodi za zaposlene** – povećanjem osnovice za obračun plaće, te uvođenjem privremenog dodatka na plaće od 01.06.2023. povećani su rashodi za plaće državnih službenika i namještenika. Ostali rashodi za zaposlene smanjeni su u odnosu na prethodno razdoblje jer nije bilo isplata otpremnine.

**32 Materijalni rashodi** – su povećani u odnosu na isto razdoblje prethodne godine na stavkama službenih putovanja, stručnog usavršavanja za obnovu certifikata iz područja javne nabave, računalne usluge uslijed migracije informatičkog sustava na Centar dijeljenih usluga, te žalbenih postupaka.

Središnji državni ured za središnju javnu nabavu nema primitka niti izdataka od financijske imovine i zaduživanja.

**Posebni dio**

Temeljem članka 23. Zakona o ustrojstvu i djelokrugu tijela državne uprave (Narodne novine, broj 85/2020 i 21/2023) Središnji državni ured za središnju javnu nabavu obavlja upravne i stručne poslove koji se odnose na središnju javnu nabavu za tijela državne uprave, Vladu Republike Hrvatske, urede i stručne službe Vlade Republike Hrvatske, Hrvatski sabor i Ured predsjednika Republike Hrvatske, kao i javne naručitelje uz prethodno donošenje odluke ili zaključka Vlade Republike Hrvatske. Rashodi za plaće, naknade za zaposlene i režijski troškovi izvršavaju se prema planu proračuna za 2023. godinu., a planirani troškovi žalbenih postupaka koji su značajan iznos od 874.212,00 eura umanjuju indeks izvršenja materijalnih rashoda jer je najpovoljnija opcija za Središnji državni ured da se isti ne ostvare jer to konkretno znači da nisu podnijete žalbe ili su žalbe uspješno otklonjene tj. nisu bile utemeljene.

Sukladno odredbama članka 60. stavka 1. Zakona o proračunu (NN 144/21), Središnji državni ured za središnju javnu nabavu je 15. ožujka 2023. godine izradio prijedlog preraspodjele sredstava planiranih u Državnom proračunu Republike Hrvatske za 2023. godinu i projekcije za 2024. i 2025. godinu, radi osiguranja sredstava za nabavu trajnih licenci za sustav uredskog poslovanja na aktivnost K857002 Informatizacija.

**Posebni izvještaji**

Središnji državni ured za središnju javnu nabavu razdjel 028 nema danih jamstava i nema izvršenih plaćanja po protestiranim jamstvima, kao ni zaključenih ugovora o kreditu i zajmu.